राहुल गांधी अभी भी कांग्रेस के कप्तान और आगे भी रहेंगे : अशोक गहलोत | Rahul Gandhi will still be the Congress captain ahead: Ashok Gehlot | Hindi News, राजस्‍थान
राहुल गांधी का फाइल फोटो...
Jul 23, 2019, 08:55 AM IST
नई दिल्ली : कांग्रेस पार्टी में किसी भी नेतृत्व संकट से इंकार करते हुए राजस्थान के मुख्यमंत्री अशोक गहलोत ने सोमवार को कहा कि राहुल गांधी अभी भी पार्टी के कप्तान हैं और भविष्य में भी रहेंगे.
उन्होंने राहुल गांधी के पद छोड़ने के बाद कांग्रेस कार्यसमिति (सीडब्ल्यूसी) के नए अध्यक्ष की नियुक्ति के फैसले पर टिप्पणी करने से इंकार कर दिया. राहुल ने पिछले महीने अपना त्याग पत्र सार्वजनिक किया था. राहुल के समर्थन में गहलोत ने कहा, "उनके पास भाजपा और प्रधानमंत्री नरेंद्र मोदी का मुकाबला करने की हिम्मत है."
उन्होंने भाजपा पर सशस्त्र बलों का सहारा लेते हुए धार्मिक भावनाओं से खेलते हुए लोकसभा चुनाव लड़ने का आरोप लगाया.
उन्होंने कहा, "जो कोई भी ऊंचाई हासिल करता है वह एक दिन गिरता भी है और यही बात भाजपा के साथ भी होगी. उन्होंने ऊंचाई हासिल कर ली है, लेकिन अब अगर वे अपने चुनावी वादों को पूरा नहीं करते हैं तो लोग जल्द ही उनकी उपेक्षा करने लगेंगे."
भाजपा पर सरकारी मशीनरी का दुरुपयोग करने का आरोप लगाते हुए मुख्यमंत्री ने कहा, "भाजपा का व्यवहार गलत मिसाल पेश कर रहा है. आप सत्ता में हैं और एक चुनी हुई सरकार को गद्दी से उतराने की पूरी कोशिश कर रहे हैं, जोकि गलत है."
उन्होंने कहा कि तेलंगाना और गोवा में जो कुछ भी हुआ वह वर्तमान में कर्नाटक में दोहराया जा रहा है. गहलोत के मुताबिक, कांग्रेस के विधायकों को अपनी पार्टी में शामिल करने से भाजपा को दीर्घकालीन नुकसान होगा.
अशोक गहलोतAshok GehlotRajasthanRahul Gandhiराजस्‍थान
राजस्थान: स्वास्थ्य मंत्री ने ‘मीजल्स-रूबेला टीकाकरण अभियान‘ की शुरुआत की